Mikuláš Valenčík

Mikuláš Valenčík (* 17. september 1914, Hlohovec – † 15. máj 1993, Hlohovec) bol slovenský pedagóg,  múzejný pracovník, entomológ – hymenopterológ a koleopterológ, ktorý má význam ako autor niektorých prác o hmyze z územia Slovenska, kde sa podieľal na entomologickom výskume viacerých lokalít. Bol i členom Slovenskej entomologickej spoločnosti pri SAV.

 Životopis 
Narodil sa v Hlohovci, strednú školu navštevoval v Trenčíne a potom pokračoval v štúdiu na Učiteľskom ústave v Spišskej Novej Vsi, kde v roku 1935 maturoval. Bol slovenskej národnosti. V školstve po skončení štúdií pôsobil na viacerých miestach - Pastuchov, Smolník, Nitra, Hlohovec - až do roku 1959, kedy sa stal riaditeľom novozaloženého Múzea v Hlohovci (Vlastivedné múzeum v Hlohovci).

Zomrel v Hlohovci roku 1993, kde pôsobil takmer celý svoj život.

 Entomologické aktivity 
Asi od stredoškolských štúdií sa zaoberal entomológiou, v rámci ktorej za venoval chrobákom (Coleoptera) a blanokrídlovcom (Hymenoptera). Hmyz zbieral na viacerých oblastiach Slovenska v rámci komplexného výskumu týchto oblasti, spolu i s inými autormi. 

 Bibliografia 
 Valenčík, M.: 1974, Coleoptera v oblasti Súľovských skál.

 Zdroj 
 Okali, I.: 1974, K životnému jubileu Mikuláša Valenčíka. Múzeum, 19(4): p. 168 – 169.
 Okali, I.: 1984, Životné jubileum Mikuláša Valenčíka. Múzeum, 29(3): p. 89 + portrét.
 Okali, I. et al.: 1996, Slovník slovenských zoológov a zoológov so vzťahmi k územiu Slovenska. Stimul, Bratislava, p. 123.
 Koleška, Z.: 1998, VALENČÍK Mikuláš: p. 220 – 221, In: Seznam biografií československých entomologů (entomologové nežijíci) – II. Dodatky, doplňky a opravy biografických hesel „Seznamu biografií čs. entomologů (entomologové nežijíci) I“ ve svazcích 1 – 15 z let 1979 – 1995, Klapalekiana, 34 (Suppl.): p. 1 – 238.  
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Valenčík Mikuláš“.  

Kategória:Slovenskí entomológovia
Kategória:Hymenopterológovia
Kategória:Koleopterológovia